Ritratt: MeDirect  MeDirect, il-bank diġitali Malti li diġa joffri lill-konsumatur aċċess għal diversi prodotti finanzjarji ewlenin fis-suq, qed ikompli jespandi u issa qed iniedi s-servizz tas-self għax-xiri tad-djar fis-suq Malti, jew kif inhuma magħrufa aħjar – il-home loans. Din it-tnedija hi parti mill-istrateġija ta' MeDirect li jiddiversifika l-għażla tal-prodotti tiegħu fis-suq lokali. Kemm jekk il-klijenti qed ifittxu li jixtru proprjetà ġdida kif ukoll jekk qed jiffinanzjaw mill-ġdid is-self eżistenti tagħhom, MeDirect lest jgħinhom u joffrilhom soluzzjoni faċli. Il-Bank se jipprovdi servizz personalizzat, effiċjenti u fost l-aqwa li hawn fis-suq, u kommess li jagħtihom risposta malajr, anke biex tinħareġ l-ittra ta' konferma, magħrufa aħjar bħala s-sanction letter. MeDirect japprezza li meta tkun qed tixtri dar, din hija waħda mill-iktar esperjenzi stressanti f'ħajtek, pero l-konsulenti ta' MeDirect se jkunu hemm f'kull pass li tagħmel biex jgħinuk u se jkunu flessibbli anke fil-ħinijiet li se jiltaqgħu miegħek skont l-iskeda tiegħek u fil-lokalita' preferuta minnek. Illum il-ġurnata l-ħin ta' kulħadd huwa prezzjuż u għalhekk, il-bank ħoloq proċess ħafif ħafna li bih inti, bħala klijent, tkun jista' tibgħat id-dokumentazzjoni kollha meħtieġa b'mod elettroniku, u naqqas id-drabi li fihom jkollok bżonn tmur il-bank fiżikament. MeDirect Bank se jkun qed joffri lill-klijenti tiegħu il-possibilta' li jixtru l-ewwel jew it-tieni propjetà residenzjali tagħhom b'rati kompetittivi. MeDirect mhux se jżomm tariffi għall-ipproċessar, prenotazzjoni, għall-obbligu jew miżati legali (jew kif inhuma magħrufin processing, booking, commitment u legal fees) li normalment huma assoċjati mas-self għax-xiri tad-djar. Barra minn hekk, il-Bank se jkun qed jirrifondi parzjalment il-miżati nutarili u / jew tal-periti lill-klijent, li jkun qed jissellef. Arnaud Denis, il-Kap Eżekuttiv ta' MeDirect qal: "Li noffru self għax-xiri ta' djar b'mod innovattiv u attraenti fis-suq Malti hija parti mill-istrateġija ewlenija tagħna biex inkomplu niżviluppaw u nwessgħu il-prodotti u r-relazzjoni tagħna mal-klijenti lokali." Hu żied jgħid: "L-enfasi tagħna hi li nipprovdu servizz differenti milli qed joffru l-banek l-oħra fis-suq bħalissa, primarjament, billi noffruh b'mod diġitali, b'risposta f'inqas ħin, waqt li nagħmlu dan b' rati tal-imgħax mill-aktar kompetittivi. Dan se nwassluh permezz ta' impjegati li se jkunu speċjalizzati u kwalifikati apposta fuq dan ix-xogħol , kif ukoll b'tariffi raġjonevoli u trasparenti." Dawk kollha li huma nteressati jistgħu jikkuntattjaw lill-bank MeDirect fuq 25574400 jew fuq is-sit tagħhom. Barra minn hekk, tista' ssib aktar tagħrif mis-sit tagħhom , fejn tista' tikkalkula wkoll il-massimu li tista' tissellef permezz ta' home loan calculator , bl-għan li tieħu wkoll idea ta' kemm se jkunu l-pagamenti li tkun trid tagħmel kull xahar. MeDirect jagħmel parti minn grupp bankarju li qed ikompli jikber madwar l-Ewropa u huwa wieħed mill-akbar banek f'Malta. Il-Bank huwa mpenjat li jaqdi l-ħtiġijiet tal-klijenti tiegħu permezz ta' soluzzjonijiet bankarji diġitali utli, moderni u avvanzati waqt li joffrilhom esperjenza tajba u faċli. Dan it-tagħrif twassal minn MeDirect Malta.